Η **Χάουα Αμπντί** (σομαλικά: *Xaawo Cabdi*, αραβικά: حواء عبدي‎, 17 Μαΐου 1947 – 5 Αυγούστου 2020), ήταν Σομαλή γιατρός και ακτιβίστρια ανθρωπίνων δικαιωμάτων, που ίδρυσε τη μη κυβερνητική οργάνωση *Dr. Hawa Abdi Foundation* (DHAF).

Βιογραφικά στοιχεία
-------------------

### Πρώτα χρόνια

Γεννήθηκε στην πρωτεύουσα της Σομαλίας Μογκαντίσου. Η μητέρα της πέθανε από επιπλοκές γέννας όταν αυτή ήταν μόλις 12 ετών. Ανέλαβε έκτοτε τη φροντίδα των αδελφών της ως το μεγαλύτερο τέκνο της οικογένειας. Ο πατέρας της ήταν ένας μορφωμένος επαγγελματίας. Μετά τη δευτεροβάθμια εκπαίδευσἠ της, έλαβε το 1964 υποτροφία από την *Επιτροπή Γυναικών* της Σοβιετικής Ένωσης και σπούδασε στο Εθνικό Ιατρικό Πανεπιστήμιο του Κίεβου. Αποφοίτησε το 1971 και τον επόμενο χρόνο γράφτηκε στη νομική σχολή του Εθνικού Πανεπιστημίου στο Μογκαντίσου. Κατά τον δεύτερο χρόνο των σπουδών της, παντρεύτηκε και έμεινε έγκυος, ενώ εξασκούσε παράλληλα το ιατρικό επάγγελμα και παρακολουθούσε μαθήματα στη σχολή της. Ολοκλήρωσε τις σπουδές της το 1979.

### Ακτιβιστική δράση

Το 1983, ίδρυσε τη μη κυβερνητική οργάνωση *Rural Health Development Organisation* (RHDO). Οι εγκαταστάσεις της κοινωφελούς οργάνωσης χτίστηκαν σε ιδιόκτητη έκταση της οικογένειάς της στην επαρχία του Κάτω Σεμπέλε. Η οργἀνωση, η οποία στην αρχή διέθετε ένα ιατρείο για την περίθαλψη περίπου εικοσιτεσσάρων γυναικών ημερισίως, κατάφερε μέσα σε λίγα χρόνια να επανδρώσει νοσοκομειακή μονάδα δυναμικότητας 400 κλινών. Όταν ξέσπασε ο εμφύλιος πόλεμος στις αρχές της δεκαετίας του 1990, η Χάουα Αμπντί αντί να αποθαρρυνθεί, με την παρότρυνση της γιαγιάς της, που τη συμβούλεψε να προσπαθεί πάντα να προσφέρει στους αδύναμους, ίδρυσε μια ακόμα κλινική για εκτοπισμένους και ορφανά παιδιά.

Το 2007 η οργάνωση *Rural Health Development Organisation* (RHDO) μετονομάστηκε σε *Dr. Hawa Abdi Foundation* (DHAF). Οι εγκαταστάσεις της οργάνωσης σταδιακά επεκτάθηκαν για να συμπεριλάβουν ένα στρατόπεδο ανακούφισης, το οποίο κατά τη διάρκεια της ξηρασίας του 2011 στέγασε 90.000 εκτοπισμένους σε μια έκταση 1.300 στρέμματων περιμετρικά του νοσοκομείου. Δύο χρόνια νωρίτερα, στη κορύφωση της εξέγερσης ισλαμιστών στη νότια Σομαλία, μαχητές είχαν πολιορκήσει τις εγκαταστάσεις της οργάνωσης και προσπάθησαν να αναγκάσουν τη Χάουα Αμπντί να αναστείλει τις δραστηριότητές της οργάνωσής της. Η επιμονή της ιδίας και η συμπαράσταση που υπέδειξαν οι κάτοικοι της περιοχής, τα Ηνωμένα Έθνη και άλλοι συμπαραστάτες, οδήγησαν στην αποχώρηση των αντάρτων μετά το πέρας της εβδομάδας. Οι αντάρτες εισέβαλαν ξανά την περιοχή τον Φεβρουάριο του 2012, υποχρεώνοντας την οργάνωση να αναστείλει προσωρινά τις δραστηριότητές της.

Η Χάουα Αμπντί απεβίωσε σε ηλικία 73 ετών στο σπίτι της στη γενέτειρά της Μογκαντίσου. Δεν δημοσιοποιήθηκε η αιτία του θανάτου της.

### Dr. Hawa Abdi Foundation

Στο Κέντρο C του Ιδρύματος Dr. Hawa Abdi
Η μη κυβερνητική οργάνωση *Dr. Hawa Abdi Foundation* (DHAF) είχε ως εκτελεστικά μέλη την ίδια την Χάουα Αμπντί και τις δύο κόρες της, οι οποίες ακολούθησαν και αυτές τον κλάδο της μαιευτικής και της γυναικολογίας στα χνάρια της μητέρας τους. Το 2012 η οργάνωση είχε ένα πολυεθνικό προσωπικό με δυναμικό άνω των 100 εργαζομένων, που εμπλουτιζόταν από μια ομάδα 150 μελών, που περιλαμβάνει τους εθελοντές της οργάνωσης. Οι εθελοντές της οργάνωσης στη Σομαλία προέρχονται από την τοπική κοινωνία, που είναι κατ' επάγγελμα αλιείς και αγρότες. Στις εγκαταστάσεις της οργάνωσης περιλαμβάνονται νοσοκομείο, σχολείο και επισιτιστικό κέντρο. Προσφέρει καταφύγιο, περίθαλψη, τροφή και πόσιμο νερό, κυρίως σε γυναίκες και παιδιά. Από την ίδρυσή της, η οργάνωση έχει εξυπηρετήσει στις εγκαταστάσεις της πάνω από 2 εκατομμύρια πολίτες.

Παρόλο που οι κοινωφελείς υπηρεσίες της οργάνωσης παρέχονται δωρεάν, η ίδια η οργάνωση διαχειρίζεται αλιευτικές εγκαταστάσεις και γεωργικές εκτάσεις, ώστε να μπορέσει να καλύψει τις διατροφικές ανάγκες, μέρος των εξόδων συντήρησης και μισθοδοσίας των υπαλλήλων της. Η χρηματοδότηση για τον εξοπλισμό και τις ιατρικές προμήθειες της οργάνωσης διασφαλίζεται κυρίως μέσω εμβασμάτων από Σομαλούς ομογενείς, καθώς και τη γενική συνεισφορά προς την οργάνωση από ιδιώτες, από άλλους κοινωφελείς οργανώσεις σε διάφορες περιοχές του πλανήτη και από διεθνείς οργανισμούς. Από το 2011, η οργάνωση υποστηρίζεται από την αμερικανική οργάνωση *"Women in the World Foundation"*.

Βραβεύσεις
----------

* Το 2014, η Χάουα Αμπντί έλαβε το "Roosevelt Four Freedoms Award" στο Μίντελμπουρχ της Ολλανδίας.

* Το 2007, έλαβε τον τίτλο *Hiiraan Online's Person of the Year* ως πρόσωπο της χρονιάς από την ενημερωτική σομαλική ιστοσελίδα *Hiiraan*. Το περιοδικό *Glamour* ξεχώρισε την ίδια και τις δύο της κόρες ανάμεσα στις «Γυναίκες της χρονιάς» για το έτος 2010.

* Το 2012, η Χάουα Αμπντί έλαβε υποψηφιότητα για το Βραβείο Νόμπελ. Έλαβε επίσης τον τίτλο *Women of Impact Award* από τη φεμινιστική οργάνωση *Women in the World Foundation* και το μετάλλιο «John Jay Medal for Justice» από τη σχολή *John Jay College of Criminal Justice* του Πανεπιστημίου της Πόλεως της Νέας Υόρκης.

Εργογραφία
----------

* Hawa Abdi (2013). Sarah J. Robbins, επιμ. *Keeping Hope Alive: One Woman: 90,000 Lives Changed*Απαιτείται δωρεάν εγγραφή. Grand Central Publishing. σελ. 272. ISBN 1455503762.

Παραπομπές
----------

1. ↑  2voices1song.com/2012/07/22/everyday-hero-dr-hawa-abdi/.
2. 1 2 3 4 5 6  «Xaawa cabdi oo ku geeriyootay Muqdisho: Waa tuma, maxayse ahayd shaqadeeda?». BBC Somali Service. 5  Αυγούστου 2020. Ανακτήθηκε στις 5  Αυγούστου 2020.
3. ↑  reliefweb.int/report/somalia/local-aid-works-better-somalia.
4. ↑  www.eonline.com/news/299867/angelina-jolie-thanked-by-genocide-survivor-for-taking-justice-into-her-home-and-hands.
5. ↑  «Famous Somali humanitarian Hawa Abdi dies at 73». Anadolu Agency. 5  Αυγούστου 2020. Ανακτήθηκε στις 5  Αυγούστου 2020.
6. ↑  www.casafrica.es/detalle-who-is-who.jsp%3FDS7.PROID=309000.html.
7. ↑  www.unhcr.org/news/latest/2012/9/5058335d6/somali-humanitarian-mama-hawa-wins-2012-nansen-refugee-award.html.
8. ↑  www.nytimes.com/2010/09/12/books/review/InsideList-t.html.
9. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 6  Μαρτίου 2020.
10. ↑  *Czech National Authority Database*. ola2014808452. Ανακτήθηκε στις 1  Μαρτίου 2022.
11. ↑  www.bloomberg.com/news/2013-04-03/clinton-von-furstenberg-bidens-plug-leaders-d-c-scene.html.
12. ↑  www.healthgrades.com/physician/dr-zeinab-abdi-gdnxw.
13. ↑  www.startribune.com/lifestyle/204886091.html.
14. 1 2  *Czech National Authority Database*. ola2014808452. Ανακτήθηκε στις 16  Δεκεμβρίου 2022.
15. ↑  www.ted.com/speakers/dr\_hawa\_abdi\_dr\_deqo\_mohamed.
16. ↑  www.harvard.edu/on-campus/commencement/honorary-degrees. Ανακτήθηκε στις 2  Μαΐου 2019.
17. ↑  «Χρήσιμα δώρα». *Ναυτεμπορική*. 6 Δεκεμβρίου 2012.. Ανακτήθηκε στις 24 Ιανουαρίου 2016. [*νεκρός σύνδεσμος*]
18. 1 2 3 4 5 6 7 8  «Dr. Hawa Abdi: Somalia is my Golden Jubilee». *Sabahi*. 22 Μαρτίου 2012.. Ανακτήθηκε στις 24 Ιανουαρίου 2016.
19. ↑  Hassan (Xiis), Salad Idow (10 Ιανουαρίου 2008). «Dr. Hawa Abdi – 2007 HOL Person of the Year». *Hiiraan Online*.. Ανακτήθηκε στις 24 Ιανουαρίου 2016.
20. ↑  Kristof, Nicholas D. (15 Δεκεμβρίου 2010). «Heroic, Female and Muslim». *New York Times*.. Ανακτήθηκε στις 24 Ιανουαρίου 2016.
21. 1 2  Griswold, Eliza. «Dr. Hawa Abdi & Her Daughters: The Saints of Somalia». Glamour. Ανακτήθηκε στις 24 Ιανουαρίου 2016.
22. 1 2 3  Ali, Laila (23 August 2011). «The doctor undaunted by Somalia's insurgents». *Guardian*.. Ανακτήθηκε στις 8 March 2013.
23. 1 2  Robbins, Sarah J. «Dr. Hawa Abdi Receives Women of Impact Award From WITW Foundation». Women in the World. Ανακτήθηκε στις 24 Ιανουαρίου 2016.
24. ↑  «Laureaat Freedom from Want Award 2014: Dr. Hawa». Roosevelt Foundation. Αρχειοθετήθηκε από το πρωτότυπο στις 15 Μαρτίου 2016. Ανακτήθηκε στις 24 Ιανουαρίου 2016.
25. ↑  Salad Idow Hassan (Xiis) (10 Ιανουαρίου 2008). «Dr. Hawa Abdi - 2007 HOL Person of the Year».. Ανακτήθηκε στις 24 Ιανουαρίου 2016.
26. ↑  Eliza Griswold (2 Νοεμβρίου 2010). *Dr. Hawa Abdi & Her Daughters: The Saints of Somalia*. Glamour. Αρχειοθετήθηκε από το πρωτότυπο στις 2012-01-17.. Ανακτήθηκε στις 24 Ιανουαρίου 2016.
27. ↑  «Dr. Hawa Abdi nominated for the 2012 Nobel Peace Prize». Vital Voices Global Partnership. Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 24 Ιανουαρίου 2016.
28. ↑  «John Jay Justice Awards Ceremony (Αρχείο)». John Jay College of Criminal Justice. Αρχειοθετήθηκε από το πρωτότυπο στις 16 Ιουνίου 2013. Ανακτήθηκε στις 24 Ιανουαρίου 2016. CS1 maint: Unfit url (link)

Εξωτερικοί σύνδεσμοι
--------------------

* Dr. Hawa Abdi Foundation
* TED speaker, Dr. Hawa Abdi + Dr. Deqo Mohamed
	+ "Mother and daughter doctor-heroes" (TEDWomen 2010)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 273071225
* LCCN: no2012134173
* ISNI: 0000 0003 8393 3211
* SUDOC: 177320907
* BNF: cb16746843z (data)
* NKC: ola2014808452

 |

 |